ועדת החוקה, חוק ומשפט, כנסת 19, פרוטוקול מספר 120, 2014-01-21 09:00

דוד רותם: אני פותח את ישיבת ועדת החוקה, חוק ומשפט.

דוד רותם: אנחנו נעסוק היום בהצעת חוק לתיקון פקודת העדה הדתית (המרה) (גיור על ידי רב עיר ומועצה מקומית) של חברי הכנסת אלעזר שטרן, עמרם מצנע, מאיר שטרית, דוד צור, דב ליפמן ועליזה לביא.

דוד רותם: חבר הכנסת שטרן, בבקשה.

דוד רותם: מה אתה רוצה מאתנו?

אלעזר שטרן: כל יום שעובר אנחנו מגבירים התבוללות בעם ישראל ואני רוצה לצמצם אותה.

דוד רותם: כנסת ישראל הפכה להיות מגן ההתבוללות.

אלעזר שטרן: כן.

דוד רותם: עורך דין שטרן, תתחיל לקרוא בבקשה.

<אלעזר שטרן – הלשכה המשפטית: הצעת חוק לתיקון פקודת העדה הדתית (המרה) (גיור על ידי רב עיר ומועצה מקומית), התשע"ג-2013

<אלעזר שטרן – הלשכה המשפטית: הצעת חוק לתיקון פקודת העדה הדתית (המרה) (גיור על ידי רב עיר ומועצה מקומית), התשע"ג-2013 בפקודת העדה הדתית (המרה) (להלן – הפקודה), אחרי סעיף 1 יבוא: "1א.

<אלעזר שטרן – הלשכה המשפטית: הגדרות בפקודה זו – "בית דין ממלכתי" – בית דין מיוחד לגיור שהוקם מכוח החלטות הממשלה, לפני כניסתו לתוקף של החוק לתיקון פקודת העדה הדתית (המרה), (מס' ...), התשע"ד-2014.

<אלעזר שטרן – הלשכה המשפטית: הכוונה היא לחוק המתקן הזה, דהיינו, הכוונה היא לבתי הדין שהוקמו לפני החוק אותו אנחנו עושים עכשיו.

<אלעזר שטרן – הלשכה המשפטית: "בית דין מקומי" – בית דין לגיור שמוקם על ידי רב עיר לפי סעיף 2ג.

<אלעזר שטרן – הלשכה המשפטית: "בית דין צבאי" – בית דין צבאי לגיור שמוקם על ידי הרב הצבאי הראשי לפי סעיף 2ו.

<אלעזר שטרן – הלשכה המשפטית: "דיין גיור" – מי שמכהן או כיהן בעבר כדיין בבית דין ממלכתי.

<אלעזר שטרן – הלשכה המשפטית: "המועצה" – כהגדרתה בסעיף 1 לחוק הרבנות הראשית לישראל, התש"ם-1980.

<אלעזר שטרן – הלשכה המשפטית: "רב עיר" – כל אחד מאלה: (1) רב עיר, כהגדרתו כסעיף 15(א)(2) לחוק שירותי הדת היהודיים (נוסח משולב) התשל"א-1971, שהוא אחד מאלה: (א) בעל כשירות לכהן כדיין לפי חוק הדיינים, התשט"ו-1955.

<אלעזר שטרן – הלשכה המשפטית: (ב) עבר בחינה בנושא גיור על ידי המועצה או שהמועצה פטרה אותו מבחינה כאמור.

<אלעזר שטרן – הלשכה המשפטית: (2) רב אזורי או רב יישוב, כהגדרתם בסעיפים 7(3) ו-(4) לחוק הרבנות הראשית לישראל, התש"ם-1980, בהתאמה, שהוא אחד מאלה: (א) בעל כשירות לכהן כדיין לפי חוק הדיינים, התשט"ו-1955.

<אלעזר שטרן – הלשכה המשפטית: (ב) בעל כשירות לכהן כרב עיר ועבר בחינה בנושא גיור על ידי המועצה או שהמועצה פטרה אותו מבחינה כאמור.

דוד רותם: יש למישהו הערות?

<שמעון יעקבי: אני אתחיל במה לא ואחרי כן אני אומר מה לדעתי כן.

<שמעון יעקבי: אני סבור שההבחנה בין שלושה בתי דין – בית ממלכתי, בית דין מקומי, בית דין צבאי – היא קונספציה שגויה.

<שמעון יעקבי: במדינת ישראל צריך להיות מערך אחד לגיור, בית דין מיוחד לגיור, בעל הגדרה אחת.

<שמעון יעקבי: ההתוויה הנפרדת לכל סוג של גיור נראית בעיני בעייתית והיא עלולה לגרור אחריה התוויה על המתגייר עצמו.

<שמעון יעקבי: לכן הכול צריך להיות מערך אחד, שם אחד וללא הבחנה ביניהם.

<שמעון יעקבי: ההצעה שלי בהקשר הזה היא שתהיה הגדרה של בית דין מיוחד לגיור, בית דין שדייניו מתמנים לפי חוק זה.

<שמעון יעקבי: בהמשך יפורטו דרכי מינוי הדיינים.

<שמעון יעקבי: בתוך הכלל הזה יכולים להיות גם רבני עיר, יכולים להיות גם דייני גיור שמשרתים בצבא אבל עדיין אנחנו מדברים על בית דין מיוחד לגיור.

<שמעון יעקבי: הערה נוספת היא לגבי ההגדרה של דיין גיור, מי שמכהן או כיהן בעבר כדיין בבית דין ממלכתי.

<שמעון יעקבי: בעיני זאת לא הגדרה נכונה.

<שמעון יעקבי: ההגדרה הנכונה היא מי שמונה לדיין גיור בבית דין מיוחד לגיור לפי חוק זה.

<שמעון יעקבי: אני ממשיך להגדרה של רב עיר.

<שמעון יעקבי: רב עיר מתמנה לפי תקנות מיוחדות שעוסקות ברבני עיר.

<שמעון יעקבי: הכנסת כמובן סוברנית להחליט שהיום הוא לילה והלילה הוא יום ולשנות סדרי בראשית משפטיים במובן המשפטי.

<שמעון יעקבי: אני לא חושב שזה יהיה נכון.

<שמעון יעקבי: כאשר נאמר כאן בהגדרה שרב עיר הוא רב אזורי או רב ישוב כהגדרתם בסעיפים 7(3) ו-(4) לחוק הרבנות הראשית לישראל, מה מסתתר כאן?

<שמעון יעקבי: אנחנו הופכים גם רב קיבוץ פתאום להיות לרב עיר.

<שמעון יעקבי: זאת המשמעות.

דוד רותם: איך במשך כל הדורות כשאדם רצה להתגייר, למי הוא הלך?

<שמעון יעקבי: זאת לא השאלה כרגע.

דוד רותם: אני שואל אותך שאלה.

דוד רותם: תענה לי עליה.

דוד רותם: כאן אתה עונה על השאלות שלי.

<שמעון יעקבי: עם כל הכבוד, אנחנו כרגע מדברים בהגדרות של המונח.

<שמעון יעקבי: תבוא ותאמר שגם רב קיבוץ יכול להתמנות לדיין גיור אבל אל תקרא לו רב עיר.

<שמעון יעקבי: תבוא ותאמר שגם בוגר תכנית להכשרת מנהיגים רוחניים במוסד כלשהו כשיר להיות דיין גיור, אבל אל תהפוך אותו מיני וביי להיות רב עיר.

<שמעון יעקבי: זה פסוידו רב עיר.

<שמעון יעקבי: זוהי הנמכה של המושג רב עיר, זוהי אפילו הגמדה של המונח הזה.

<שמעון יעקבי: לכן אני חושב שזה לא ראוי.

<שמעון יעקבי: לכאורה יש כאן כוונה תעמולתית לבוא ולומר שהמתגייר הזה גויר על ידי רב עיר אבל לא זאת הדרך.

<שמעון יעקבי: אני חושב שצריך ללכת בצורה ישרה.

<שמעון יעקבי: צריך לומר שגם רב קיבוץ שעומד בתנאי הכשירות שייקבעו בחוק כשיר לכהן כדיין גיור.

<שמעון יעקבי: זה בסדר גמור, אבל אל תהפכו את המושגים.

<שמעון יעקבי: צריך ללכת בצורה אחידה, ישרה, גלויה.

<שמעון יעקבי: זאת הדרך.

<רוני נויבאואר: אנחנו חושבים שזה לא צריך להיות בתיקון לפקודת העדה הדתית (המרה).

<רוני נויבאואר: אנחנו כן חושבים שזאת הצעת חוק חשובה וצריכה להיות בחוק נפרד שמתעסקת בדבר הזה מהותית ולא במסגרת פקודת העדה הדתית.

<רוני נויבאואר: דבר שני שאנחנו סבורים - הוא משהו יחסית טכני - שצריך לציין את החלטות הממשלה.

<רוני נויבאואר: בגלל שאנחנו במסגרת הגדרת בית דין ממלכתי, לדעתנו זה טכני.

<רוני נויבאואר: יש לנו קושי מסוים עם ההגדרה של דיין גיור מחמת זה שאנחנו מבינים שבעצם אנחנו מנציחים איזשהו מצב קיים של מי שכיהן או מי שמכהן בבית הדין הממלכתי, אבל אנחנו מבינים שההגדרה הזאת נכונה לעכשיו אבל אנחנו חושבים שנכון היה לקבוע משהו שהוא נכון גם לעתיד.

<רוני נויבאואר: כרגע אנחנו נמצאים באיזשהו מצב שאנחנו מנציחים את המצב כפי שהוא, אבל בעוד זמן מה תישאל השאלה את מי אנחנו ממנים לצורך בית הדין הממלכתי לגיור.

<רוני נויבאואר: בדרך כלל אנחנו מגדירים תהליך אופן של בחירה.

<רוני נויבאואר: לצורך העניין אפשר להחליט מי הוא הבוחר ובאיזו פרוצדורה בוחרים.

דוד רותם: קבענו את זה בהמשך.

<רוני נויבאואר: בהגדרת דיין גיור שמופיעה בסעיף 2(ב) נאמר ראש ההרכב בבית הדין הממלכתי יהיה מי שכשיר לכהן כדיין.

אלעזר שטרן: אנחנו יודעים שהיום לדיינים במערך – ואני מתחבר לשאלת יושב ראש הוועדה - אין להם כשירות של דיינות אלא הם דייני גיור.

אלעזר שטרן: לכן אם נאמר שכל מי שיש לו הסמכה ועבר בחינות של הרבנות בנושא גיור יכול לכהן בבתי הדין ומי שממנה אותו הוא ראש ההרכב, לדעתי זה הדבר הנכון לעשותו.

אלי בן-דהן: מה זה נוגע למה שנאמר כאן קודם?

אלעזר שטרן: זה פותר את הסוגיה הזאת.

אלעזר שטרן: יש הגדרה לדיין גיור שלא מסתכל רק על המצב הנוכחי.

<רוני נויבאואר: ראש ההרכב יכול לבחור כל אחד.

<שמעון יעקבי: זה השלב הבא.

<שמעון יעקבי: צריך להגדיר תנאי כשירות לדיין גיור.

אלי בן-דהן: נכון.

אלי בן-דהן: זה דבר ראשון.

שולי מועלם-רפאלי: תנאי כשירות לראש הרכב.

אלעזר שטרן: יש תנאים לראש הרכב ויש תנאים לגבי מי שהוא יכול למנות כדיין גיור.

<שמעון יעקבי: נכון.

<שמעון יעקבי: בעיני, כאשר אנחנו מדברים על כשירות של דיין גיור, לא מספיק בעיני שיש לו כשירות לרב עיר או שהוא מכהן כרב עיר אלא הוא צריך להיבחן על הלכות דיינים ועדות.

<שמעון יעקבי: רב עיר לא עובר בחינות בהלכות דיינים.

<שמעון יעקבי: הלכות דיינים, אלה לא הרבה סימנים בשולחן ערוך אבל יש הבדל אם אתה יושב בבית דין, אתה צריך לדעת שעברת בחינה בהלכות דיינים.

דוד רותם: אלא אם כן אתה מקבל כושר לרבנות.

<שמעון יעקבי: כושר לרבנות לא כולל גם כשירות בהלכות דיינים כי רב עיר לא נבחן בהלכות דיינים.

<שמעון יעקבי: דומני שבשנים האחרונות הם נבחנים בהלכות עדות אבל בעיני הלכות דיינים ועדות והלכות גיור ומילה, הם תנאי סף כדי לקבל כשירות כדיין גיור.

<שמעון יעקבי: גם אם יש ראש עיר שיכול להיות שהוא מוכשר מאוד והוא תלמיד חכם גדול, אבל הוא לא עבר את הבחינה הלא גדולה הזאת בהלכות דיינים והוא חייב לעבור את הבחינה הזאת כדי שנדע שהוא עומד באיזשהו קונצנזוס מינימלי.

אלעזר שטרן: יושב ראש הוועדה, אני חושב שהעניין הזה של בחינה, אפשר להשאיר אותו לדיון אחר כך בין קריאה ראשונה לשנייה.

אלעזר שטרן: מקובל עלי שצריך לעבור בחינה של הרבנות ואני חושב שאפשר לדבר על זה.

אלעזר שטרן: אני אומר גם לפרוטוקול שאין לי בעיה שיעברו בחינה.

שולי מועלם-רפאלי: אם עושים שינוי, עושים שינוי בכל.

<רוני נויבאואר: אדוני, אני רוצה לחדד את מה אנחנו חשבנו כדי שלא נקדים את המאוחר.

<רוני נויבאואר: אנחנו כן הצענו, לפחות בשיחה שקיימנו קודם לכן עם עוזרו של חבר הכנסת, ואמרנו שהיות ומדובר כאן במשהו שהוא רב משקל, אנחנו חושבים שכן היה צריך לראות אם תנאי הכשירות מספקים ולדאוג שיהיו תנאי כשירות.

<רוני נויבאואר: דבר שני, צריך לשקול את האפשרות איך אתה בוחר מכל בעלי תנאי הכשירות המסוימים האלה, האם אתה אומר שאוטומטית מי שיש לו תנאי כשירות, המשמעות היא שהוא יכול להפוך להיות דיין בבית דין לגיור או שזה משהו קצת יותר כבד מזה.

<רוני נויבאואר: אני חשבתי שהאקוויוולנט האזרחי למשל שאנחנו מכירים מחיי היום יום האזרחיים, שיש בית משפט אבל לא מספיק מישהו שיש לו שבע שנות עריכת דין על מנת להתמנות להיות שופט שלום, אני חושבת שקל וחומר המציע צריך לחשוב על איזשהו הליך.

אלי בן-דהן: ועדת מינויים?

<רוני נויבאואר: משהו שמאפשר זאת.

<רוני נויבאואר: אנחנו חושבים ששיקול הדעת שמפעילים הוא שיקול דעת שיפוטי, שיהיה מנגנון של ביקורת שיפוטית, זה משהו מהותי ואנחנו חושבים שהדרך הנכונה לבקר אותו היא ודאי לא באמצעות הנחיות מינהליות אלא זה משהו שאני רוצה להקנות לו את הסטנדרט לבחור את האדם הראוי.

<רוני נויבאואר: זה יכול להיות אדם עם דעות שונות, אנחנו לא נכנסים לשאלת הדעות והאמונות אבל אנחנו כן נכנסים לזה שזה יהיה אדם ראוי ומשכמו ומעלה באיזשהו מובן.

אלעזר שטרן: הוא רב בישראל.

אלי בן-דהן: מה עמדתם לגבי ההליך שקיים היום על ועדת איתור שעומד בראשה נשיא בית הדין הגדול?

<רוני נויבאואר: אנחנו לא נכנסים לשאלה הזאת.

<רוני נויבאואר: אנחנו מבחינתנו חושבים שצריך להיות משהו שמאפשר איזה שהם תנאי כשירות ועל בסיסם איזשהו הליך מינוי.

<רוני נויבאואר: אנחנו לא חושבים שזאת עמדה משפטית לומר מי הפונקציה שתמנה.

אלי בן-דהן: אבל ברור שצריך להיות איזשהו הליך.

אלי בן-דהן: אני מסכים.

אלי בן-דהן: אגב, זה נעשה גם היום.

<רוני נויבאואר: היום יש מנגנון מסוים ואני מניחה שכל חברי הכנסת כאן יודעים.

<רוני נויבאואר: זה בעצם מה שעומד לדיון.

אלעזר שטרן: להבדיל מבית משפט, בית דין שעסק בגיור לאורך השנים, לאורך דורות ישראל, לא היה אפילו שלושה רבנים.

אלעזר שטרן: לכן כל העניין הזה, לא הולך לסרבל את זה אלא מתוך הבנת המצוקה שקיימת, איך אנחנו לא מסרבלים, עושים ועדות ובסוף מנציחים סוג של מצב קיים אלא אם נתנו למישהו הסמכה לרב עיר והעברנו אותו את הבחינות או שהוא כבר עבר אותן, הוא יוכל להקים לעצמו בית דין.

אלעזר שטרן: יש באמת כשירות מינימום עליה דיברנו כאן.

אלעזר שטרן: לעשות את ההשלכה הזאת בסוף, הרי מהר מאוד תגיעי גם לכך שכולם צריכים דיינים ובדיוק לזה אנחנו לא רוצים להגיע כי אז לא יקום בית דין.

<רוני נויבאואר: אנחנו לא חושבים שזה בהכרח אומר שתנאי הכשירות צריכים להיות זהים.

<רוני נויבאואר: תנאי הכשירות יכולים להיות מגוונים בהתאם לרוחב הדעות ורוחב ההשקפות שאתה רוצה שיהיו בבית דין לגיור, אבל כן יש איזה משהו שנראה לי שהוא שונה.

<רוני נויבאואר: ראשית, עומדת כאן על הפרק השאלה האם אתה רוצה באמת לייחס לכל רב של קהילה את האפשרות להכניס לתוך הקהילה שלו אנשים.

<רוני נויבאואר: זאת שאלה שפתוחה לחברי הכנסת והם יחליטו בה.

<רוני נויבאואר: לאנשים האלה יש שיקול דעת שבסופו של דבר הוא שיקול דעת שיפוטי.

<רוני נויבאואר: הם צריכים להחליט את ההחלטה.

<רוני נויבאואר: מבחינתנו אין רשות מינהלית שצריכה לבוא ולומר להם זה תעשה וזה לא תעשה.

<רוני נויבאואר: ברגע שאתה אומר שהפונקציות שממנות את בעלי התפקידים הן כבר לא אותן פונקציות שממנות היום, המשמעות היא שמי שממנה היום את הדיינים, כפי שנאמר, יש פונקציות מסוימות שהן ממנות והן ממילא בודקות שיש אחידות מסוימת, גם אם מסכימים אתה וגם אם לא מסכימים אתה.

<רוני נויבאואר: מרגע שאתה מבזר את הכול, השאלה הנשאלת היא אם יש איזשהו מקום ליצירת אחידות כלשהי באיזשהו תחום בתוך כל המרחב הזה.

אלעזר שטרן: ראש ההרכב.

<רוני נויבאואר: אנחנו חשבנו שדבר שלפחות ראוי לעשות הוא לתת לאנשים שהם באמת אנשים בעלי משקל, לא בהכרח רק אנשים שעוברים את תנאי הסף, על מנת שהם יוכלו באמת להפעיל את שיקול הדעת המיטבי.

<רוני נויבאואר: אנחנו לא אומרים להם איך להפעיל את שיקול הדעת, לפחות אנחנו לא ממליצים להם איך להפעיל ואנחנו לא אומרים שנבקש לקבוע את הסמכות שתמנה, אבל אנחנו כן רוצים שאלה יהיו אנשים שכאשר הם מפעילים את שיקול הדעת המשפטי שלהם – ולא צריך לבקר אותם מינהלית – הדבר הנכון שצריך להיות זה שאלו יהיו אנשים שהם בעלי משקל.

דוד רותם: כל השלושה?

<רוני נויבאואר: מבחינתנו אנחנו חושבים שכל השלושה אבל יכול להיות שגם אפשר פחות.

<רוני נויבאואר: זה משהו שאנחנו מעלים כאן לדיון.

אלעזר שטרן: בדיני משפחה יושב שופט אחד.

<רוני נויבאואר: יכול להיות שאלה שלושה ויכול להיות שאתה צריך לקבוע תנאי כשירות מסוימים ואתה רוצה שראש ההרכב יהיה.

אלעזר שטרן: אם בדיני משפחה יושב שופט אחד, נותנים עכשיו עוד שני רבנים שעצם זה שהם רבנים, יש לזה משקל.

אלעזר שטרן: למה לסרבל את הדברים?

אורי מקלב: נכון.

אורי מקלב: אני חושב שחבר הכנסת שטרן צודק.

אורי מקלב: אני גם לא חושב שצריך דיין אחד.

אורי מקלב: יש מקומות בהם יושב עובד סוציאלי ולא שופט לענייני משפחה.

אורי מקלב: רב-סרן גם יכול להיות.

אלעזר שטרן: זה נכון.

אלעזר שטרן: אני מאוד מעריך את זה.

אורי מקלב: לא צריך למצוא חן ולקבוע קריטריון של רב או של עוד שלושה שמצטרפים אליו.

אורי מקלב: אני חושב שמשרד המשפטים התפתל כאן ובעצם אמר את הכול.

אורי מקלב: זה להראות איך החוק הזה לא מבדיל ולא נותן כל קריטריונים והסמכה אלא כל אחד יכול לקבוע.

אורי מקלב: אם הבנתי אותך נכון, בעצם את אומרת שכל אחד קובע קריטריונים איך להיכנס לקהילה שלו.

אורי מקלב: כך את רואה את רוח החוק, שכל רב קובע לעצמו – עם צוות, בלי צוות, אפשר גם הרב עצמו בלי שני אנשים שמצטרפים אליו – וכפי שאמרת, זה נכון, הוא צריך לקבוע לעצמו איך הוא רואה את זה שאנשים יכולים להיכנס לקהילה שלו.

אורי מקלב: זה בעצם כל התהליך.

אורי מקלב: זה לא תהליך גרות כפי שידענו עד היום, כניסה לעם היהודי, איך מישהו יכול להיות יהודי, אלא הוא נכנס לקהילה.

דוד רותם: העם היהודי, אצלנו זאת הקהילה שלנו.

אלי בן-דהן: אבל דווקא רוני אמרה דברים הפוכים לדבריך.

אורי מקלב: אני יודע אבל אני רוצה להראות את המשמעות של מה שאתם עושים.

אלי בן-דהן: היא כאן הרצינית ביותר.

אלי בן-דהן: היא אמרה כאן אמירות רציניות מאוד.

אורי מקלב: לאור מה שהיא אמרה, זה אומר שכל רב צריך ללכת ברוח הזאת, לא צריך להחמיר.

אורי מקלב: אתם יכולים להמשיך עם העניין הזה.

אורי מקלב: לי לא הייתה עמדה עד עתה ולא ראיתי שיש עמדה של המשרד לשירותי דת.

אלי בן-דהן: יש לי כאן נוסח של המשרד.

אורי מקלב: זה לא הופץ קודם לישיבה.

אלי בן-דהן: הופץ היום.

אורי מקלב: עוד לא קראתי אותו.

אורי מקלב: הנוסח שלכם מסכים להצעת החוק הזאת?

אלי בן-דהן: בדברים מסוימים הוא שונה ובדברים מסוימים הוא תומך.

אלעזר שטרן: אני ראיתי אותו.

אלעזר שטרן: לא ידעתי שהוא שונה.

אלעזר שטרן: אמרו לי שזה אותו הדבר.

אלי בן-דהן: הקונספציה.

אלי בן-דהן: אתה יודע את דעתי ואני לא מסתיר אותה.

אלי בן-דהן: אמרתי לך אותה עשר פעמים.

אלעזר שטרן: אני יודע את דעתך על הבחירות לרבנות הראשית כי אחרת לא היינו דנים כאן.

אלי בן-דהן: גם אתה כמו עליזה לביא?

אלי בן-דהן: הסתירו אותי?

אלי בן-דהן: אתם הייתם בפרונט ולא יאיר לפיד וציפי לבני.

אלעזר שטרן: אני לא יודע על מה אתה מדבר.

אלי בן-דהן: אנשים בחרו אותך ולא בחרו את ציפי לבני.

אלי בן-דהן: באמת, אם תרד לרמה הזאת, אני ארד רמה יותר קשה.

אלי בן-דהן: אלעזר, אני מציע לך, אל תרד לרמה הזאת.

אלי בן-דהן: לא מתאים לך.

אלי בן-דהן: גם לא מתאים לי.

דוד רותם: אל תיכנסו לוויכוח.

אלי בן-דהן: אני מציע לך, אל תרד לרמה הזאת כי בלבי יש הרבה.

אלי בן-דהן: דע לך, אני ממליץ לך, אל תרד לרמה הזאת.

אלי בן-דהן: לא מכובד לך וגם לא לי.

אלי בן-דהן: אני מציע לך לשתוק.

אלי בן-דהן: תעצור כאן ותשתוק.

אלי בן-דהן: תאמין לי, לטובתך.

אורי מקלב: אפשר לדעת מה העמדה של המשרד לשירותי דת?

אלי בן-דהן: כן.

אלי בן-דהן: בוא נדון עליה.

אלי בן-דהן: אני רוצה לדון עליה.

אלעזר שטרן: אני דיברתי על הבחירות לכנסת?

אלי בן-דהן: על מה דיברת?

אלעזר שטרן: על הבחירות לרבנות הראשית.

אלי בן-דהן: אתה דיברת על הבחירות לכנסת.

אלעזר שטרן: לא.

אלי בן-דהן: אני משתתף בבחירות לרבנות הראשית?

אלי בן-דהן: אתה דיברת על הבחירות לכנסת.

אלעזר שטרן: אל תגיד לי על מה דיברתי.

דוד רותם: אתה דיברת על הבחירות לרבנות הראשית.

אלעזר שטרן: ברור.

אלי בן-דהן: אם דיברת על הבחירות לרבנות הראשית, אני מבקש ממך סליחה.

אלי בן-דהן: אני הבנתי ממך שאתה מדבר על הבחירות לכנסת.

אלעזר שטרן: שמעת אותי פעם מדבר על הבחירות לכנסת.

אלי בן-דהן: אם דיברת על הבחירות לרבנות הראשית, אני מבקש סליחה.

דוד רותם: תציע את ההצעות שלך.

אורי מקלב: לסדר הדיון.

אורי מקלב: אתה הודעת בדיון הקודם שאתה לא תיתן להניח הצעות אחרות.

אורי מקלב: יש שינוי בעמדה שלך אדוני היושב ראש?

דוד רותם: כאשר הרב בן-דהן מציע הצעה של המשרד לענייני דעות, לפי החלטת ועדת השרים אני צריך שתהיה הסכמה בין המציע לבין המשרד לשירותי דת ומשרד המשפטים.

אורי מקלב: אני מבין שחוות הדעת שלך מתואמת עם מועצת הרבנות הראשית והרבנים הראשיים.

אורי מקלב: אני רוצה לדעת כדי לדעת היכן אני עומד בעניין.

דוד רותם: הכול יהיה בהסכמה.

אורי מקלב: העמדה של היועץ המשפטי – הייתי בוועדת הפנים ואמרו לי שהיושב ראש יורד עליו, חבל על הזמן – זו עמדה שמקובלת?

שולי מועלם-רפאלי: לא שמעתי כאן ירידות של היושב ראש על היועץ המשפטי.

אורי מקלב: היה דיון מהיר שלי בוועדת הפנים לגבי עצורים אזוקים בתאים.

אורי מקלב: אבל הבנתי שעצורים אזוקים בתאים זה לא נורא כי כאן הדיון יותר גרוע.

אורי מקלב: העמדה הזאת של עורך דין יעקבי, היא עמדת הרבנים הראשיים?

אורי מקלב: אני צריך לדעת היכן אני עומד.

דוד רותם: מה שהוא הציג, אני אציע להצביע נגד זה.

אורי מקלב: את זה אנחנו יודעים.

אורי מקלב: אנחנו כאן לא שנה אחת.

אורי מקלב: זאת לא קדנציה ראשונה שלנו כאן.

אורי מקלב: מכירים את זה.

אורי מקלב: אפשר לשמוע את המשרד לענייני דתות.

אלי בן-דהן: אני הנחתי כאן הצעת חוק ואני אקדים הקדמה.

אלי בן-דהן: חבר הכנסת שטרן ואני ניסינו, ולא רק ניסינו, אלא הגענו להרבה הסכמות בנוגע לחוק הגיור.

אלי בן-דהן: הנוסח שהוצע על ידו והוגש לכם, לדעתי לא תואם את ההסכמות ולכן אני הכנתי נוסח אחר שהוא גם הנוסח שנמצא כבר כמעט חודשיים במשרד המשפטים וביקשנו את הדרג המקצועי לאשר לנו אותו להפיץ כתזכיר.

אלי בן-דהן: אני מקווה שבימים הקרובים הדיונים בינינו לבינם יסתיימו ונוכל להפיץ אותו כתזכיר, כהצעת חוק ממשלתית.

אלי בן-דהן: אני חושב שזאת הדרך הנכונה שנעשית בכל משרדי הממשלה ואני לא אסכים שהמשרד שלנו יהיה המשרד המופלה היחיד.

אלי בן-דהן: כל הצעת חוק פרטית של חבר כנסת שהמשרד הממשלתי הנוגע לאותה הצעת חוק מגיש הצעת חוק ממשלתית, מתכבד חבר הכנסת המציע וממתין עם הצעת החוק הפרטית שלו והיא משתלבת עם הצעת החוק הממשלתית.

דוד רותם: רוני, מה אתם אומרים על סעיף ההגדרות שמציע בן-דהן?

אורי מקלב: אתם עדיין לא הגשתם.

שולי מועלם-רפאלי: כשאני הגשתי הצעת חוק על עבודה מועדפת, ההחלטה בוועדת שרים הייתה שאני אתכבד ואחכה לוועדה של שר הרווחה.

אורי מקלב: אבל כאן אישרו את זה.

שולי מועלם-רפאלי: אבל גם את שלי אישרו ואמרו לי שמאשרים תחת זה שאחכה.

אורי מקלב: אבל עוד לא הגישו.

איילת שקד: הגישו.

איילת שקד: משרד המשפטים תוקע את זה.

אורי מקלב: זה לא הגיע לוועדת שרים.

איילת שקד: הגישו בתיאום עם משרד הדתות.

אלעזר שטרן: נכון, אבל עכשיו זה כאילו משהו אחר.

דוד רותם: מה החליטה ועדת השרים בחוק שלך?

אלעזר שטרן: שהחוק שלי ייעשה בתיאום.

אלעזר שטרן: לא שיוגש חוק ממשלתי.

אלעזר שטרן: חד משמעית.

אלעזר שטרן: דרך אגב, אתמול הכנסת אישרה הצעת חוק של הוועדה למינוי שופטים ואף אחד לא אמר שימתינו חברות הכנסת ותהיה הצעת חוק של הממשלה.

אלעזר שטרן: המשחק הזה הוא משחק פוליטי שנועד לפגוע והוא לא מביא בחשבון את טובת המתגיירים.

אלעזר שטרן: הוא קרדיטציה עלובה.

דוד רותם: גם זה דבר לגיטימי.

אלעזר שטרן: נכון.

אלעזר שטרן: יש קרדיטציה עלובה.

אלעזר שטרן: אין לי בעיה עם זה אבל הזמן שעובר וההתבוללות, כמו שאמרתי קודם, שמתרחשת כל יום, היא נוחה לחלק מהאנשים אבל לוועדת השרים ולממשלת ישראל שהביעה את דעתה בוועדת השרים, היא לא הייתה נוחה וגם לא לדיונים שהיו בהנהלת הקואליציה.

אלעזר שטרן: לבוא עכשיו ולומר עוד פעם מה שכתוב בהצעת החוק שהבוקר אנחנו רואים אותה, אלה משחקים פוליטיים נמוכים.

דוד רותם: אני לא מבין אותך.

דוד רותם: אתה הצעת בחוק שלך סעיף הגדרות.

דוד רותם: בא עכשיו הרב בן-דהן ואומר שיש לו הגדרות בנוסח אחר.

אלעזר שטרן: הרב בן-דהן, על כל ההגדרות לא הייתה לו אפילו מחלוקת אחת.

דוד רותם: עכשיו יש לו.

אלעזר שטרן: אז בוא נסגור את הוועדה.

אלי בן-דהן: אסור לחלוק בינינו?

אלעזר שטרן: לא עכשיו על מה שסיכמנו.

אלעזר שטרן: התרבות הזאת היא תרבות בעייתית.

דוד רותם: גם למשרד המשפטים יש בעיה עם ההגדרות שלך.

דוד רותם: מה אני יכול לעשות?

דוד רותם: רוני אומרת שיש לה בעיות עם ההגדרות שלך.

אלעזר שטרן: משרד המשפטים עם ההגדרות שלו, אפשר יהיה להסתדר אתו וגם על הדברים האלה, בין קריאה ראשונה לשנייה.

אלעזר שטרן: דרך אגב, גם מה שאמר הרב יעקבי בהקשרים האלה, יש דברים שיש בהם הגיון.

אלעזר שטרן: אני לא שולל את הכול.

אלי בן-דהן: אז בוא נדון בהם.

אלי בן-דהן: למה אתה לא רוצה לדון בהם?

אלי בן-דהן: מה הבעיה?

אלעזר שטרן: אני אמרתי לך מה הבעיה.

אלי בן-דהן: למה אתה מפחד לדון בהם?

אלעזר שטרן: יש לי כאן שתי בעיות, האחת היא הזמן והשנייה היא התרבות.

אלעזר שטרן: לרב יעקבי מותר להגיד דברים.

אלי בן-דהן: ולי אסור?

אלעזר שטרן: לא.

אלעזר שטרן: מותר אבל לא על מה שסיכמנו שנינו.

אלעזר שטרן: לפני שלושה ימים ישבנו אצל יושב ראש הוועדה לא היו מחלוקות.

אלעזר שטרן: הצעת החוק הממשלתית יכלה לבוא לשולחן עת ישבנו.

אלעזר שטרן: מה קרה?

אלעזר שטרן: ישבנו שעה, קבענו במיוחד, באתי מהצפון.

אלי בן-דהן: ואני באתי מהדרום.

איילת שקד: בואו נתחיל.

דוד רותם: מה את רוצה?

דוד רותם: שאני לא אתן להם לריב?

דוד רותם: אני נהנה מזה.

אלעזר שטרן: למה זה לא היה על השולחן בפגישה?

אלעזר שטרן: איזה הגיון?

אלי בן-דהן: לא ידעת שיש הצעה ממשלתית?

אלי בן-דהן: בהנהלת הקואליציה אני לא אמרתי את זה?

דוד רותם: משרד המשפטים עדיין לא אישר את זה.

אלי בן-דהן: נכון.

אלי בן-דהן: הם יודעים את זה.

איילת שקד: למה משרד המשפטים תוקע את ההצעה הממשלתית?

<רוני נויבאואר: אנחנו לא תוקעים את ההצעה הממשלתית.

איילת שקד: אתם כן תוקעים.

איילת שקד: כשזה יותר מחודש במשרד המשפטים, זה נקרא תקיעה.

איילת שקד: אם זאת הייתה הצעת חוק של ציפי לבני, את לא היית משאירה את זה שם חודש.

דוד רותם: נכון.

דוד רותם: לכן היא שרת המשפטים.

איילת שקד: בואו נשמע למה זה תקוע.

<רוני נויבאואר: לדעתי זה לא תקוע.

<רוני נויבאואר: אנחנו עובדים על כל דבר ואנחנו עובדים בסדרי עדיפויות.

איילת שקד: הדיור לא חשוב למשרד המשפטים?

<רוני נויבאואר: אני חושבת שיש נושאים חשובים שנמצאים כאן ויש נושאים חשובים שטיפלנו בהם בהוראה של השרה ויש נושאים חשובים שאנחנו מטפלים בהם כי אנחנו חושבים שהם ראויים לטיפול והם חשובים.

<רוני נויבאואר: אני יכולה למנות לחברת הכנסת מה מונח על השולחן שלי, אבל אני חושבת שזה לא ממין העניין.

איילת שקד: גם לי יש הרבה דברים על השולחן.

<רוני נויבאואר: הדיון הזה נקבע ואנחנו הבנו שזה דחוף לסגן השר לקדם את זה, לכן סיכמנו אתמול עם סגן השר שאנחנו נשב וניתן את הערותינו לתזכיר.

<רוני נויבאואר: יש קשיים מסוימים עם התזכיר ועם העמדות של המשרד לשירותי דת מאחר שיש עדיין עבודה לעשות עד שזה יגיע לכדי חקיקה.

<רוני נויבאואר: אתם יכולים להסתכל על הנוסח שהוא כרגע לא נוסח חוק.

<רוני נויבאואר: יש כאן עבודה שצריך.

דוד רותם: מה עמדתכם לגבי ההגדרות שמופיעות?

<רוני נויבאואר: אין לי עמדה לומר כרגע לגבי ההגדרות כיוון שבאנו ואנחנו מוכנים להצעת חוק פרטית ואני אקריא לכם את החלטת ועדת השרים לענייני חקיקה.

איילת שקד: את לא צריכה להקריא לנו.

איילת שקד: אנחנו מכירים אותה.

דוד רותם: לא.

דוד רותם: אני לא יודע.

דוד רותם: מה אומרת ההחלטה?

<איגי פז: ההחלטה היא לתמוך בהצעה בכפוף לתיאום הליכי חקיקה עם משרד המשפטים, הפנים ושירותי דת.

<איגי פז: ככל שהליכי החקיקה יקודמו לקראת קריאה ראשונה שלא בהסכמת אחד המשרדים המפורטים לעיל, תוחזר הצעת החוק לדיון מחדש בוועדת השרים לענייני חקיקה.

<רוני נויבאואר: נכון, ולצורך העניין עם ההחלטה הזאת אנחנו מגיעים.

דוד רותם: אתה לא יכול להגיע לקריאה ראשונה כי אתה לא מגיע להסכמות עם הרב בן-דהן.

איילת שקד: בוא ננסה.

אלי בן-דהן: אתם רוצים להתקדם או רוצים ללכת אחורה?

אלי בן-דהן: אני לא יכול עם כיפופי הידיים האלה.

איילת שקד: יש הצעת חוק מאוד חשובה שהקואליציה כן רוצה לקדם אותה במושב הזה.

<רוני נויבאואר: על זה הממשלה יכולה לקבל החלטה.

איילת שקד: יש כרגע שני דברים שמפריעים.

איילת שקד: האחד, זה שאתם תוקעים את ההצעה אצלכם ולא משחררים אותה.

אלעזר שטרן: לא, זאת לא אותה הצעה.

<רוני נויבאואר: עם כל הכבוד, הממשלה לא קיבלה החלטה לגבי הצעת החוק של המשרד לשירותי דת.

<רוני נויבאואר: אנחנו התחייבנו שאנחנו נקדם את הטיפול.

<רוני נויבאואר: הצעת החוק של המשרד לשירותי דת לא הגיעה לוועדת שרים לענייני חקיקה ואין לנו עמדת ממשלה בקשר להצעה הזאת ולכן זאת העמדה של המשרד לשירותי דת.

<רוני נויבאואר: אנחנו התחייבנו בפני המשרד לשירותי דת שאנחנו נעשה מאמץ על מנת לאפשר את התקדמות הדבר הזה בהקדם האפשרי.

<רוני נויבאואר: זה משהו שאנחנו התחייבנו בתוך הממשלה.

איילת שקד: לכמה זמן התחייבתם בתוך הממשלה?

<רוני נויבאואר: לא התחייבנו לזמן.

<רוני נויבאואר: אמרנו שאנחנו נעשה מאמץ לשבת אתם בהקדם, להראות להם היכן ההערות שלנו.

<רוני נויבאואר: הדבר שמונח כאן על השולחן והועבר אלינו הוא עדיין לא כתוב כדבר חקיקה.

<רוני נויבאואר: תזכיר חוק הוא חוק ולא נייר עקרונות ולא נייר עמדה ולא משהו כללי אלא זה משהו ספציפי שכותבים אותו ואחר כך הוא מופיע כהצעת חוק בספר החוקים.

<רוני נויבאואר: יש דרך איך כותבים את זה.

<רוני נויבאואר: הצעת החוק כרגע היא יותר מנוסחת כנייר עמדה, כנייר עקרונות.

<רוני נויבאואר: אפשר לקרוא את זה.

<רוני נויבאואר: זאת יותר עמדה מקצועית.

<רוני נויבאואר: צריך לנסח אותה ולצורך העניין צריך גם שהמשרד לשירותי דת, אחרי שהוא ישב אתנו, נגיד לו מה הקשיים שאנחנו רואים והוא יצטרך ללכת לעשות עבודה.

<רוני נויבאואר: זה לא משהו שאלה רק הערות משפטיות אלא יש כאן איזה תהליך שכן צריך לעבור ואנחנו נעשה אותו בהקדם כפי שהתחייבנו בפני סגן השר.

<רוני נויבאואר: עדיין זאת לא עמדת ממשלה.

אורי מקלב: מה הייתה התשובה שלך לסגן השר ששאל מדוע אתם לא דנים בחוק הזה?

<רוני נויבאואר: סגן השר פנה אלי אתמול ואמר לי שחשוב לו לקדם את זה.

<רוני נויבאואר: אני לקחתי את דבריו לתשומת לבי ואמרתי שנקדם את זה.

אורי מקלב: האם שמעתי נכון ששרת המשפטים קובעת לך את סדרי העדיפויות?

<רוני נויבאואר: לא קשור לסדרי העדיפויות של שרת המשפטים.

<רוני נויבאואר: סגן השר דיבר אתי אתמול ואמר שחשוב שאגיע.

אלי בן-דהן: אני מוכן לדון לגופו של עניין אבל הוא לא רוצה.

שולי מועלם-רפאלי: תנו לי לנסות להתקדם.

שולי מועלם-רפאלי: בואו ננסה להגיע להסכמה לגבי ההגדרות בין ההצעה של חבר הכנסת, להערות עורך הדין יעקבי, להערות עורכת הדין רוני והערות סגן השר כך שלפחות על הסעיף הזה נצביע בישיבה הזאת.

אלעזר שטרן: בסדר.

אלי בן-דהן: בבקשה.

אלי בן-דהן: בואו נתקדם.

דוד רותם: הוא קרא את ההגדרות.

אלי בן-דהן: יש גם הגדרות שלי.

אלי בן-דהן: יש סעיף הגדרות.

אלי בן-דהן: אלעזר, הגיור הוא דחוף, יש התבוללות.

אלי בן-דהן: בוא נתקדם.

אלי בן-דהן: אתה רוצה להתקדם או לריב כל היום?

אלי בן-דהן: אני רוצה לקדם את החוק הזה.

אלי בן-דהן: יש סעיף הגדרות שהוא הסעיף הראשון.

אלי בן-דהן: לרב יעקבי יש הערות, לי יש הערות, לרוני היו הערות ובוא נראה איך אנחנו מתקדמים ומגיעים לנוסח מוסכם לפחות על הסעיף הראשון.

אלי בן-דהן: לאחר מכן נעבור לסעיף הבא.

<שמעון יעקבי: ההגדרות שלך הן הגדרות שלא נותנות מענה להערות שלי.

אלי בן-דהן: אני מסכים אתך.

אלי בן-דהן: אנחנו נדון בהן.

<שמעון יעקבי: ההצעה שלי שייכת גם להגדרות.

<שמעון יעקבי: בואו נקבע שבית דין מיוחד לגיור הוא בית דין שדייניו מתמנים לפי חוק זה.

<שמעון יעקבי: אחרי כן, בסעיפים שנדון איך מתמנים, אנחנו נדבר על מי שהם רבני ערים ומי שהם רבנים צבאיים, אבל לא נחלק את זה, כפי שגם אתה מציע.

<שמעון יעקבי: כלומר, אתה נצמדת להצעה של חבר הכנסת שטרן והבחנת בין בתי דין ואני חושב שזה לא נכון.

אלי בן-דהן: אני באופן עקרוני חושב שהגישה היא נכונה אבל צריך לראות את הנוסח הנכון.

אלי בן-דהן: זה נכון שלא תהיה הבחנה חס ושלום בין מתגייר.

אלי בן-דהן: שלא יגידו שהמתגייר הזה התגייר בבית דין רגיל והמתגייר ההוא התגייר בבית דין של רב עיר וחס ושלום גיורו הוא פחות טוב.

אלי בן-דהן: לכן אני כן מסכים שברמת ההגדרה תהיה הגדרה שכוללת את כל סוגי הגיורים תחת קורת גג אחת.

אלעזר שטרן: אמרתי קודם שיש הגיון בדברים שלך.

אלי בן-דהן: לא נמצא אתנו פרופסור ידידיה שטרן שגם הוא בזמנו הגיש הצעה וגם הוא טען, ובצדק, שצריכה להיות הגדרה שכל מערכות הגיור יהיו תחת קורת גג אחת ולא יפרידו ביניהן.

אלעזר שטרן: אני מתקן, כמו שאני הבנתי מה אמר יעקבי, ולדעתי אני אמרתי בשנייה הראשונה שיש בזה הגיון, ששמות בתי הדין כולם יהיו אותם שמות.

<שמעון יעקבי: בית דין מיוחד לגיור – מי שדייניו מתמנים לפי חוק זה.

אלי בן-דהן: ואז לפרט.

אלי בן-דהן: אני חושב שזה נכון.

<שמעון יעקבי: אדוני היושב ראש, מסכים?

דוד רותם: זה שאלעזר שטרן חושב שיש הגיון במשהו שאתה אומר, זאת גם טעות של אלעזר שטרן.

שולי מועלם-רפאלי: בואו נתקדם.

שולי מועלם-רפאלי: כולם מסכימים שהגיור מאוד חשוב.

דוד רותם: אני פוחד פחד מוות משרמנים.

אלי בן-דהן: הפוך.

אלי בן-דהן: אנחנו באים להגן.

עדי קול: מה זה שרמנים?

אלי בן-דהן: זאת הערה לברנז'ה.

אלי בן-דהן: את יודעת מה הפחד הכי גדול בסיעת הבית היהודי?

אלי בן-דהן: שחס ושלום איילת לא תחזור בתשובה.

אלעזר שטרן: מפלגה של גיבורים וצל"שים.

אלעזר שטרן: אין שם פחד.

אלי בן-דהן: ההגדרה הזאת מקובלת?

אלי בן-דהן: אפשר להתקדם אתה?

איילת שקד: הצבענו.

דוד רותם: על מה הצבענו?

דוד רותם: לא הצבענו על שום דבר.

<אלעזר שטרן – הלשכה המשפטית: ככל שההגדרה של עורך דין יעקבי מתקבלת, כל מבנה החוק משתנה לחלוטין.

דוד רותם: בסדר.

דוד רותם: אחר כך נשנה את זה.

דוד רותם: לך לסעיף 2.

<שמעון יעקבי: אנחנו עכשיו מדברים על הגדרה של דייני גיור.

אלעזר שטרן: למה הכול משתנה?

<שמעון יעקבי: לא הכול משתנה.

<אלעזר שטרן – הלשכה המשפטית: הנוסח שמונח עכשיו על השולחן, הוא נוסח שמתייחס לשלושה סוגים של בתי דין, שלושה סוגים של הרכבים ולפי ההצעה של עורך דין יעקבי יש בעצם סוג אחד של בית דין ובתוכו יהיו הרכבים שונים כאשר חלק מהדיינים יהיו רבני עיר, חלק מהדיינים יהיו דיינים רגילים וכולי וכולי.

אלי בן-דהן: זה מצוין.

דוד רותם: את זה ננסח אחר כך.

אלי בן-דהן: למה אתה רואה בזה בעיה?

אלי בן-דהן: אני חושב שזה דבר נכון.

<אלעזר שטרן – הלשכה המשפטית: לא אמרתי שזאת בעיה.

<אלעזר שטרן – הלשכה המשפטית: אני רק אומר שזה משתנה.

שולי מועלם-רפאלי: אלעזר, זה אומר שלא תופיע הגדרה של בית דין מקומי?

שולי מועלם-רפאלי: היא מתייתרת?

<אלעזר שטרן – הלשכה המשפטית: ככל שההגדרה של עורך דין יעקבי מתקבלת, אנחנו צריכים למחוק את שלושת ההגדרות הראשונות.

אלעזר שטרן: כי נכנסים אחרי כן לאפשרויות של הרכבים.

אלי בן-דהן: בדיוק.

אלי בן-דהן: נכון.

שולי מועלם-רפאלי: זאת אומרת, אנחנו יכולים לעבור להגדרה הבאה של מה זה מערך הגיור?

<שמעון יעקבי: של דיין גיור.

<שמעון יעקבי: צריך הגדרה לדיין גיור.

<שמעון יעקבי: אני הצעתי שההגדרה של דיין גיור תהיה: מי שמונה לדיין גיור בבית דין מיוחד לגיור, לפי חוק זה.

שולי מועלם-רפאלי: ובתוך החוק יהיו ההגדרות, הכשירויות, מי מממנה וכולי.

<שמעון יעקבי: כן.

אלי בן-דהן: אלעזר, אתה מסכים?

אלעזר שטרן: תגיד עוד פעם.

<שמעון יעקבי: דיין גיור, הגדרתו היא: מי שמונה לדיין גיור בבית דין מיוחד לגיור לפי חוק זה.

<שמעון יעקבי: בתוך החוק נפרט מי מתמנה.

אלעזר שטרן: בסדר.

אלי בן-דהן: גם אני מסכים.

דוד רותם: אתה מסכים להגדרה הזאת.

אלעזר שטרן: אבל בתוך החוק יהיו ההגדרות.

דוד רותם: מה עם כל הדיינים שקיימים היום?

<שמעון יעקבי: גם להם יש מענה.

דוד רותם: הם ממונים על ידי הרבנים הראשיים.

שולי מועלם-רפאלי: כן, אבל הם דייני גיור.

שולי מועלם-רפאלי: הם הכי פשוטים לנו.

אלעזר שטרן: גם אחרי כן בתוך הפירוט, זאת תהיה אחת האפשרויות.

<אלעזר שטרן – הלשכה המשפטית: או במסגרת הוראת מעבר.

אלעזר שטרן: כן.

אלעזר שטרן: או אפילו גם כך.

אלעזר שטרן: לא אכפת לי.

שולי מועלם-רפאלי: אנחנו בטח לא רוצים לפטר את מי שהיום עוסק בגיור.

<שמעון יעקבי: יש לכך מענה.

<שמעון יעקבי: גם לשיטתי יש לכך מענה.

דוד רותם: בסדר.

דוד רותם: נעבור למערך הגיור.

אלי בן-דהן: ההגדרה הבאה.

אלי בן-דהן: אני הצעתי בהגדרה: מערך גיור – מערך גיור שהוקם מכוח סמכותה השיורית של הממשלה על פי סעיף 32 לחוק יסוד: הממשלה התשס"א-2001.

<שמעון יעקבי: אני אומר לכם איך אני רואה את הדברים כי זאת הגדרה חדשה שמונחת עכשיו על השולחן.

<שמעון יעקבי: אני חושב שהחוק הזה מקים במידה מסוימת את מערך הגיור.

<שמעון יעקבי: במערך הגיור הקיים אנחנו ניתן לו תוקף למפרע כי אם אתה משריין את ההגדרה הזאת, מה יקרה מחר?

<שמעון יעקבי: הממשלה בסמכותה השיורית תחליט איזה שהם דברים חדשים?

<שמעון יעקבי: אני חושב שצריך לקבוע שיש מערך גיור ומערך גיור הוא זה שפועל.

<שמעון יעקבי: צריך לתת סעיף של תשריר בסוף החוק שנותן תוקף, שכל הפעולות של מערך הגיור הקיים עד לכניסתו לתוקף של החוק הנוכחי, הן תקפות ואז אין צורך בהגדרה מיוחדת למערך הגיור.

אלי בן-דהן: אבל צריך להגדיר את מערך הגיור.

<שמעון יעקבי: אני חשבתי שזה בתוך הסעיפים.

אלעזר שטרן: גם אני חושב שזה צריך להיות בתוך הסעיפים.

<שמעון יעקבי: בסעיף תשריר שיהיה בסוף החוק ינוסח כך: יראו את בתי הדין המיוחדים לגיור הפועלים לפי החלטה 221 של הממשלה.

דוד רותם: סעיף 2א של החוק של שטרן יהיה בחוק.

<שמעון יעקבי: אני חושב שאנחנו מתכוונים לאותו הדבר.

<שמעון יעקבי: "דייני בתי הדין המיוחדים לגיור שיתמנו בהם כאילו הוקמו והתמנו כדין לפי הוראות חוק זה".

<רוני נויבאואר: לדעתי אין צורך לקבוע את זה ואלעזר יגיד לי אם אני טועה כאן.

<רוני נויבאואר: ממילא כאשר מכניסים חוק, הוא לא בא להפקיע את המינויים שנעשו קודם לכן.

<רוני נויבאואר: אחרי שיסיימו את החוק, צריך לראות מה עושים בתחילה, תחולה והוראות מעבר.

<רוני נויבאואר: אף אחד כאן לא בא להפקיע את מה שנעשה בעבר עם איזו רטרואקטיביות.

<רוני נויבאואר: אנחנו באים להמשיך.

<רוני נויבאואר: אני לא רוצה לדבר על הוראות תשריר.

<רוני נויבאואר: צריך לדון בסוגיה הזאת עת נגיע לסוף החוק ואז צריך לכתוב משהו במפורש.

<שמעון יעקבי: אני מסכים.

אלי בן-דהן: רוני, אתם לא חושבים שצריך לתת הגדרה האומרת מה זה מערך גיור?

<רוני נויבאואר: מערך גיור, מבחינתנו, ההגדרה שמופיעה היום בסעיף 2א להצעת החוק של חבר הכנסת - השר לשירותי דת יקים במשרד לשירותי דת מערך גיור ממלכתי – היא בסדר.

שולי מועלם-רפאלי: בסעיף 2א(1), ברגע שקודם הורדנו את בתי הדין המקומיים ובתי הדין הצבאיים, הם צריכים לרדת גם כאן.

<רוני נויבאואר: אנחנו לא חשבנו שיש צורך בהמשך, בסעיף 2, בהגדרה לכתוב מהי מערכת מינהלית.

<רוני נויבאואר: לא חשבנו שצריך את כל הפירוט הזה.

דוד רותם: צריך להכניס את כל הפירוט הזה כי אחרת מה שיקרה זה שבתי הדין הצבאיים יאמרו מה פתאום מנהלים אותם.

<רוני נויבאואר: זה עניין מהותי, אם אתם חושבים שזה צריך להיות בפנים.

<רוני נויבאואר: אנחנו חשבנו שזה טכני ואנחנו גם חושבים שלצורך העניין צריך להחליט מה בדיוק היחס בין זה לבין בתי הדין הצבאיים.

<רוני נויבאואר: זאת שאלה מהותית.

<רוני נויבאואר: אנחנו כן חושבים שבאופן עקרוני לא היה צורך בתוספת הזאת, אבל בסדר, נגיע לשם.

<רוני נויבאואר: אני חושבת שצריך להפריד בין ענייני הגדרות מהותיות ויעיד היועץ המשפטי שכעניין שבשגרה אנחנו לפעמים כן מוסיפים הגדרות שאנחנו חושבים שהן ממין העניין ושצריך להגדיר אותן בתוך הסעיף או שצריך להגדיר אותן בסעיף ההתחלה.

<רוני נויבאואר: לרמת הנוסח יש איזשהו מרווח, אני מקווה.

<רוני נויבאואר: נראה לי שכדאי שיתעסקו במהות.

אלי בן-דהן: אתם חושבים שצריך להגדיר את מערך הגיור או לא?

אלי בן-דהן: אם לא, בואו נתקדם להגדרה הבאה.

<רוני נויבאואר: כרגע אנחנו לא רואים צורך בכך.

<רוני נויבאואר: אפשר לכתוב בסעיף המהותי: בחוק זה מערך הגיור.

שולי מועלם-רפאלי: תחת זה נמצא באופן ברור גם מערך הגיור הצבאי?

<רוני נויבאואר: אם רוצים לכתוב את מערך הגיור, צריך לכתוב בסעיף הספציפי שרוצים להכפיף את מערך הגיור לשם.

<רוני נויבאואר: <אלעזר שטרן – הלשכה המשפטית:

<רוני נויבאואר: > בית הדין הצבאי יהיה כפוף לכללים והנחיות של מערך הגיור.

<רוני נויבאואר: השאלה מה תפקידו של מערך הגיור.

<רוני נויבאואר: למיטב הבנתנו יש גם שאלה מה תפקידו של מערך הגיור וזה צריך להתחדד בדיון כאן, אם תפקידו הוא מינהלי או תפקידו הוא מהותי.

אלי בן-דהן: אם אתם חושבים שלא צריך סעיף הגדרה של מערך גיור, נרד מזה.

אלי בן-דהן: לא סיימנו להגדיר מה זה דיין גיור.

אלי בן-דהן: יש עוד משהו בהגדרות?

אלעזר שטרן: סיימנו את ההגדרות.

אלעזר שטרן: עכשיו זה בתוך החוק.

אלי בן-דהן: לא סיימנו להגדיר מה זה דיין גיור.

אלי בן-דהן: יש עוד משהו?

<אלעזר שטרן – הלשכה המשפטית: כן.

<אלעזר שטרן – הלשכה המשפטית: חייבים לפרט כאן יותר.

<אלעזר שטרן – הלשכה המשפטית: כתוב לראש מערך הגיור ימונה בעל כשירות.

<אלעזר שטרן – הלשכה המשפטית: מי ממנה אותו?

<אלעזר שטרן – הלשכה המשפטית: גם תנאי הכשירות.

אלעזר שטרן: לא בהגדרות.

אלי בן-דהן: יהיה סעיף מיוחד.

אלי בן-דהן: זה לא בהגדרות.

אלי בן-דהן: הוא צודק.

אלי בן-דהן: אלעזר צודק.

<אלעזר שטרן – הלשכה המשפטית: אני מתייחס לנוסח אותו אתם העברתם.

אלי בן-דהן: אני יודע.

<שמעון יעקבי: זה לא מנוסח כאן כסעיף הגדרה.

<שמעון יעקבי: סעיף אופרטיבי.

<שמעון יעקבי: לראש מערך הגיור ימונה בעל כשירות לכהן.

<שמעון יעקבי: זה מתאים פנימה, לתוך החוק.

אלי בן-דהן: נוריד את זה.

אלי בן-דהן: זה לא יהיה בהגדרות.

<שמעון יעקבי: זה יהיה בתוך החוק.

אלעזר שטרן: אנחנו מדברים כאן על שתי טיוטות.

<אלעזר שטרן – הלשכה המשפטית: אתם מתייחסים כאן לטיוטה של סגן השר.

שולי מועלם-רפאלי: זה לא מופיע אצלו.

אלי בן-דהן: אני הסכמתי.

אלי בן-דהן: אלעזר, אני אתך.

אלעזר שטרן: אני אומר שאם רוצים לגלות שם דברים שאין, בסדר.

אלי בן-דהן: אני הסכמתי.

אלי בן-דהן: אני אתך.

דוד רותם: אני רוצה לדעת על איזה נוסח אנחנו נעבוד.

<אלעזר שטרן – הלשכה המשפטית: אנחנו דנים כאן על נוסחים שונים.

<אלעזר שטרן – הלשכה המשפטית: צריך להחליט על מה דנים.

אלעזר שטרן: אני רוצה שנמשיך לדון על הנוסח שאתמול עלה לוועדת שרים ועליו ישבנו עם הרב בן-דהן.

דוד רותם: ושעליו הוא לא מסכים.

אלעזר שטרן: אם הוא לא יסכים, שיגיד שהוא לא מסכים וזהו אבל עוד לא שמעתי את זה.

דוד רותם: לנוסח של אלעזר, אתה מסכים?

אלי בן-דהן: כמות שהוא?

אלי בן-דהן: לא.

אלי בן-דהן: אני לא מסכים.

אלי בן-דהן: יש לי הערות.

דוד רותם: אני צריך להחזיר את הכול לוועדת שרים?

אלי בן-דהן: לא.

אלי בן-דהן: למה?

אלי בן-דהן: בוא נתקדם.

אלי בן-דהן: אולי ישכנע אותי ואולי אני אשכנע אותו.

אלי בן-דהן: ישבנו ביום חמישי, דיברנו על דרך מינוי של ראש מערך גיור, דיברנו על דרך מינוי של דיין גיור, דיברנו על מקומו של הרב הראשי, שלושת הדברים המרכזיים הללו נעלמו.

אלי בן-דהן: מותר לאלעזר להחליט שהוא לא רוצה שהם יהיו אבל אני לא יכול להסכים שהם לא יהיו.

אלי בן-דהן: אני אומר שראש מערך הגיור חייב להיות בחוק באופן מסודר.

אלי בן-דהן: שמעתם את רוני, היא מהמפלגה שלך.

<רוני נויבאואר: אני נטולת מפלגה.

אלי בן-דהן: אני צוחק.

אלי בן-דהן: בכוונה.

אלי בן-דהן: אלעזר, יש כאן דברים מהותיים.

אלי בן-דהן: אם אתה רוצה בכוח לכופף את ידי, זה לא הולך.

אלי בן-דהן: אני רוצה להתקדם.

אלי בן-דהן: לכן, בואו נתקדם בסבלנות.

אלעזר שטרן: מה הבעיה?

אלעזר שטרן: סיכמנו את סעיף ההגדרות.

אלעזר שטרן: תצביע על זה.

דוד רותם: אני לא מצביע על סעיפים.

דוד רותם: אני מצביע על החוק.

אלי בן-דהן: למה לא סעיף סעיף?

דוד רותם: כי אני לא רוצה.

אלי בן-דהן: לדיון הבא יבוא הסעיף מתוקן.

שולי מועלם-רפאלי: מההגדרות יורד ראש מערך גיור?

<אלעזר שטרן – הלשכה המשפטית: אם אנחנו מדברים על הנוסח שכרגע מונח על השולחן, הנוסח של חבר הכנסת שטרן, אין שם הגדרה של ראש מערך הגיור.

<אלעזר שטרן – הלשכה המשפטית: זה הנוסח שהניח סגן השר.

שולי מועלם-רפאלי: הוא רוצה להוסיף את זה.

אלי בן-דהן: אני רוצה להוסיף את זה.

אלי בן-דהן: האם יש מקום שנוסיף הגדרה לראש מערך הגיור בסעיף ההגדרות?

<רוני נויבאואר: אנחנו חושבים שהמקום המהותי הוא להגדיר את זה בתוך הסעיף.

אלי בן-דהן: הסכמתי.

אלי בן-דהן: אני מקבל את דעתכם.

<איגי פז: אפשר בהגדרה להפנות לסעיף המהותי.

אלי בן-דהן: אני רוצה לשאול אתכם האם יש עוד דבר שצריך להיכנס לסעיף ההגדרות ולא הכנסנו.

דוד רותם: רב ראשי.

<שמעון יעקבי: כן.

<שמעון יעקבי: רב ראשי.

<שמעון יעקבי: אני רוצה להתייחס לזה.

<שמעון יעקבי: הרב בן-דהן מציע את ההגדרה.

<שמעון יעקבי: אני לא חולק על ההגדרה אבל נראה לי שיותר נכון יהיה להגדיר את התפקיד כנשיא ואז לתת הגדרה שאומרת:

<שמעון יעקבי: הנשיא – הרב הראשי לישראל המכהן בתפקיד נשיא בית הדין הרבני הגדול.

<שמעון יעקבי: בכלל, בגלל שמונחת כיום הצעת חוק שמפרידה בין הפונקציות, והכוונה כאן לרב הראשי המשתמש בכהונה השיפוטית שלו.

אלי בן-דהן: נכון.

<שמעון יעקבי: לכן כדאי ללכת ישירות לתפקיד של נשיא והוא הרב הראשי לישראל המכהן בתפקיד נשיא בית הדין הרבני הגדול.

אלי בן-דהן: נעשה תיקון עקיף לחוק הזה.

<שמעון יעקבי: יהיה תיקון עקיף.

אלי בן-דהן: אני מסכים לכך.

אלעזר שטרן: אני לא מסכים.

אלי בן-דהן: אתה לא מסכים להגדרה?

אלי בן-דהן: זה בהגדרות.

אלעזר שטרן: זה לא היה בהגדרות.

אלי בן-דהן: אנחנו מדברים כרגע על הוספתו בהגדרות.

אלי בן-דהן: אתה לא רוצה שהוא יהיה בהגדרות?

אלעזר שטרן: לא יודע.

אלעזר שטרן: אני לא יודע.

אלעזר שטרן: עד עכשיו לא היינו צריכים את זה בתוך ההגדרה.

אלעזר שטרן: צריך את זה בתוך ההגדרה אם אתה רוצה לתת לו אחר כך איזושהי סמכות.

אלעזר שטרן: אם לא, אני לא חושב שצריך להכניס את זה להגדרות.

אלי בן-דהן: זה ויכוח מהותי.

דוד רותם: סגן השר הכניס את ההגדרה הזאת בכל שלב שהוא.

דוד רותם: הוא רצה שתהיה הגדרה לגבי סמכויות נשיא בית הדין הגדול.

אלי בן-דהן: אחר כך תריב אתי על הסמכויות, אבל בהגדרות אני חושב שזה מקומו של הנשיא, על פי החלטת ממשלה התקבלה רק לפני כמה ימים.

אלעזר שטרן: בסדר, אז יש החלטת ממשלה.

אלעזר שטרן: אני לא פוגע בהחלטות ממשלה.

אלעזר שטרן: אני לא מכניס את כל החלטות הממשלה.

אלי בן-דהן: מה זה אתה לא פוגע?

אלי בן-דהן: אני רוצה שהדברים יהיו ברורים ותקני אותי רוני אם אני צודק.

אלי בן-דהן: אם החוק הזה יסתור החלטות ממשלה - - -

אלעזר שטרן: לא אמרתי שהוא יסתור.

אלי בן-דהן: אם החוק הזה יסתור החלטות ממשלה קודמות, הן בנוגע למערך הגיור, הן בנוגע לראש מערך הגיור, הן בנוגע לדרך בחירתם, הן בנוגע למעמדו של נשיא בית הדין הרבני הגדול, אני אומר לך שכאן ועדת השרים לחקיקה מעולם לא העלתה בדעתה שהיא תבטל החלטות ממשלה קודמות.

אלי בן-דהן: אף אחד לא אמר לה את זה, היא לא חשבה וזה לא עלה בדעתה.

אלי בן-דהן: אם אנחנו רוצים לבטל החלטות ממשלה קודמות, צריך לחזור לוועדת שרים או לממשלה עצמה ולומר לה שהולכים לבטל החלטות שלה והאם היא מסכימה לכך או לא, האם היא חשבה על כך או לא.

אלי בן-דהן: אני צודק או לא?

<רוני נויבאואר: במידה שאתה חושב שהצעת החוק לא תואמה אתך, אתה יכול לבוא ולומר שאתה מבקש להחזיר אותה לוועדת שרים לענייני חקיקה.

אלי בן-דהן: אני אומר יותר מזה.

<רוני נויבאואר: מבחינה נורמטיבית, החלטות הממשלה, אם כל השרים הבינו מה הם עושים או לא הבינו מה הם עושים, זאת שאלה אחרת.

אלי בן-דהן: אני אמרתי משהו אחר לגמרי.

אלי בן-דהן: אני חושב שכאשר החוק הזה נדון בוועדת שרים לחקיקה, אף אחד לא אמר לחברי ועדת השרים שבחוק הזה הולכים לבטל החלטות ממשלה קודמות.

אלי בן-דהן: אף אחד לא אמר להם דבר כזה ואין לי ספק בכך.

דוד רותם: אתה חושב ששרים לא יודעים וצריך להגיד להם כל דבר?

אלי בן-דהן: כן.

אלי בן-דהן: בוודאי שצריך.

אורי מקלב: אדוני, אני מנסה לעקוב אחרי הדיון.

אורי מקלב: אתה יודע שאני לא מסכים לא לנוסח הזה ולא לנוסח האחר, אבל קשה לי.

אורי מקלב: אני לא משפטן וקשה לי לעמוד מול המשפטים ומול הוויכוחים שמתנהלים כאן.

אורי מקלב: אלה דיונים מקצועיים שרגילים לעשות אותם עוד לפני הדיון כאן, כהכנה לדיון.

אורי מקלב: בדרך כלל מביאים מסמך אותו אנחנו רואים, ועל פי רוב לומדים אותו ערב קודם.

אלי בן-דהן: הצעתי בהתחלה אבל דודו לא רצה.

אלי בן-דהן: תקים ועדת משנה וכל המשפטנים כאן ישבו וידונו.

אלי בן-דהן: אין לי בעיה.

אורי מקלב: אנחנו מיותרים בחלק גדול מהדיון הזה.

אורי מקלב: בסופו של דבר אני גם לא יודע מה אתם מחליטים.

אורי מקלב: זה גם לא מכובד לקיים כך את הדיון.

דוד רותם: מה אדוני מציע?

אורי מקלב: אתה יודע שאני מציע בכלל לבטל את כל החוק אבל אם לא, תביאו משהו כדי שנדע על מה אנחנו נלחמים, למה אנחנו מתנגדים ומה מונח לפנינו.

אורי מקלב: אני רואה שגם משרד המשפטים, יש דברים שהיא מסכימה להם ויש דברים שהיא לא מסכימה להם.

אורי מקלב: תביאו מסמך.

דוד רותם: מה אתה מציע?

אורי מקלב: אני מציע שתחזירו את זה, תכינו את מה שצריך להכין ותביאו לוועדה דבר יותר מוכן.

דוד רותם: בקיצור, אתה אומר לי להחזיר את זה לוועדת שרים.

אלי בן-דהן: לא.

אלי בן-דהן: למה?

אלי בן-דהן: למה ועדת שרים?

דוד רותם: כי אין לי ברירה.

אורי מקלב: אין הסכמות ביניכם.

אורי מקלב: כרגע נראה שאין הסכמות ביניכם.

אלי בן-דהן: אני מציע שעוזרו של אלעזר המוכשר, תני פרנק, יחד עם עורך הדין אלעזר שטרן, יחד עם אברהם קטלן, יחד עם רוני, יחד עם הרב יעקבי ועם איגי, אם הוא רוצה, ישבו חמישה עורכי דין, יסתגרו יום אחד או יקיימו ישיבות יום-יום ויגיעו לנוסח שפחות או יותר תואם את כל ההסכמות שלנו ונבוא אתו.

אורי מקלב: הנוסח הזה הגיע רק הבוקר.

אלי בן-דהן: אם יהיו מחלוקות, יביאו שני נוסחים ונדון עליהם ונצביע.

אלי בן-דהן: אני הצעתי את זה לפני שבועיים.

אורי מקלב: יגיע מסמך מסודר.

אלי בן-דהן: אני הצעתי את זה לדודו לפני שבועיים אבל הוא לא רצה ולכן אמרתי שאני מבטל את דעתי מפני דעתו.

דוד רותם: אתם אמרתם שאתם רוצים ועדה בה יהיו רבנים.

אלי בן-דהן: לא.

אלי בן-דהן: מעולם לא אמרתי רבנים.

אלי בן-דהן: לא נכון.

אלי בן-דהן: מעולם לא אמרתי זאת.

אלי בן-דהן: רק משפטנים.

דוד רותם: יש יותר מדי רבנים שהם ש"סניקים.

יעקב מרגי: מקובל עלי סגן השר אליהו בן-דהן שהוא רב מוסמך.

יעקב מרגי: היעלה על דעתך שחוק כזה יקודם בלי שסגן השר ישב עליו?

אורי מקלב: במידה ויש נוסח אחד, זה יגיע לוועדה.

אורי מקלב: במידה שיהיו שני נוסחים, זה צריך ללכת לוועדת שרים.

אלי בן-דהן: לא.

אלי בן-דהן: הוועדה המקצועית תביא שני נוסחים ואנחנו כאן נכריע.

אלי בן-דהן: נצביע.

דוד רותם: אלעזר, מה אתה רוצה?

אלעזר שטרן: אם באמת כנים דבריכם.

דוד רותם: דברים של מי?

אלעזר שטרן: לא שלך.

אלי בן-דהן: הוא מדבר עלי.

אלי בן-דהן: אני לא כנה.

אלי בן-דהן: בסדר.

אלי בן-דהן: אני מקבל.

אלעזר שטרן: לא, אני לא אמרתי את זה.

אלעזר שטרן: אם כנים דבריכם, ישבו היום ומחר וביום ראשון תתכנס הוועדה עוד פעם אם יהיו הנוסחים.

אלעזר שטרן: אני אומר שוב שמדובר על הצעת החוק הזאת.

אלי בן-דהן: מה זה הזאת?

אלי בן-דהן: מדובר על הצעת חוק שנוסחה על פי דבריך.

אלעזר שטרן: סליחה.

אלעזר שטרן: לא על פי.

אלעזר שטרן: הצעת החוק שאני הגשתי, נסמך אליה דף ההסכמות של הרב בן-דהן ושלי ועליה הוחלט בוועדת שרים לענייני חקיקה מה שאמרה נציגת שמשרד המשפטים.

אלי בן-דהן: מה הייתה ההחלטה?

אלעזר שטרן: שמקדמים את הצעת החוק של חבר הכנסת אלעזר שטרן בתיאום עם משרד המשפטים ומשרד לשירותי דת ואם לא, חוזרים לוועדת שרים.

אלי בן-דהן: לפני קריאה ראשונה.

אלי בן-דהן: זה מה שכתוב.

אלעזר שטרן: כן.

אלי בן-דהן: אני רוצה לעזור לך.

אלי בן-דהן: את ההצעה הזאת אני הצעתי לפני שבועיים ואני מציע אותה שוב.

אלי בן-דהן: ישב צוות של משפטנים ויכין.

אלי בן-דהן: הרב אורי, אתה הגעת מאוחר.

אלי בן-דהן: אמרתי קודם שהצעת החוק הממשלתית שלי ממתינה כמעט חודשיים במשרד המשפטים ואני לא בא אליהם בטענות כי יש להם הרבה עבודה.

אורי מקלב: שרת המשפטים, גם היא חברה באיזו מפלגה וגם לה יש איזה קרדיט.

אלי בן-דהן: במקרה במפלגה של אלעזר שטרן.

אלעזר שטרן: בניגוד למקום שאין בו החלטת ממשלה או כמו שנאמר שהחלטת הממשלה אומרת בכפוף להצעת חוק ממשלתית, כאן נאמר ההפך.

אלעזר שטרן: אין הצעת חוק ממשלתית.

אלעזר שטרן: יש הצעת חוק שמונחת על השולחן, אותה צריך לתאם בין משרד הדתות ומשרד המשפטים.

אלעזר שטרן: אני מקבל את מה שנאמר.

דוד רותם: אני רוצה לדעת מתי אתה יכול לשבת אתם ולתאם.

אלעזר שטרן: היום.

אלעזר שטרן: מחר.

אלעזר שטרן: מחרתיים.

אלעזר שטרן: יום שישי.

אלעזר שטרן: מתי שהם יגידו.

אלעזר שטרן: אמרתי שכל יום יש התבוללות ואני עומד מאחורי הדברים שלי.

אורי מקלב: הוא היה יכול להפעיל את קשריו הטובים במשרד המשפטים כדי שיזרזו את התגובות שם.

אלי בן-דהן: אני מקווה שמשרד המשפטים יעשה את שלו.

אלי בן-דהן: אני מסכים להצעה.

אלי בן-דהן: זאת ההצעה שלי.

אלי בן-דהן: אלעזר שטרן ירכז.

אלי בן-דהן: אם אלעזר שטרן רוצה לבוא, שיבוא, ואם לא, שיבוא העוזר שלו.

אלי בן-דהן: יבואו אנשי משרד המשפטים, יבוא אברהם קטלן מהמשרד שלנו, ואם יעקבי רוצה, יבוא גם הוא, ותקדמו את זה.

אלעזר שטרן: האנשים יצאו עכשיו ויתחילו לשבת על זה.

<אוגי פז: מבחינתנו אפשר להתחיל כבר עכשיו.

<אוגי פז: אם יש צורך, אנחנו יכולים להתחיל עכשיו.

אלעזר שטרן: גם אני חושב שאפשר להתחיל עכשיו.

אלי בן-דהן: אנחנו לא מעכבים.

אלעזר שטרן: אני אשמח מאוד אם ביום ראשון ייקבע דיון של הוועדה.

דוד רותם: אני לא יודע אם זה אפשרי ביום ראשון.

דוד רותם: לכו לשבת.

דוד רותם: אנחנו נקבע דיון בהקדם האפשרי כדי לקדם את ההסכמות.

דוד רותם: ממילא יש לנו דיון ביום רביעי בשבוע הבא.

דוד רותם: עורך דין אלעזר שטרן ירכז את הצוות.

דוד רותם: תודיע להם מתי אפשר לשבת.

<אלעזר שטרן – הלשכה המשפטית: מבחינתי, עכשיו.

דוד רותם: בסדר.

דוד רותם: תודה.

דוד רותם: הישיבה הבאה תתקיים ביום רביעי הבא אלא אם כן אני אודיע אחרת.